Hag e talch an hañv 2006 get e hent.    Stag mat doch ar lañjer  Bugale  Ar garvig hag ar geot  Galium aparine ha Bromus sterilis a implij hor pled evit strewiñ o bugale, Plañvour, 19 06 2006    Hadenn hag hadenn  Tennet ag ar lañjer  Chapeledad karantez  Tenniñ Galium aparine ha Bromus sterilis ag ar lañjer, 20 06 2006    E-dan ma bizied  Ar lañjer hag he zenerded  A zo mor divent ha pesked  Hir vo tenniñ tout ! Heñvel eo ar frouezh Bromus sterilis doch pesked, 20 06 2006    Uhel pintet  Bokedoù glas  A-dreist ar prad melen  Chikoreenn, hag ar prad a zo é komañs sechiñ, Plañvour, 20 06 2006    Morskorneg ar chogus  Hag a-dreist ar prad  Un toull sklaerder  Arru ba Plañvour, pa oa goloet an amzer e Brech, 20 06 2006    Bleuñv drez hag o liv roz  Ha sellet em eus mat  Doch o ganedigezh ?  Brech, 21 06 2006    Bord an hent  Ur louarnig  A chom da sellet  Brech, noz, é arru, 21 06 2006    Louarnig an neizhour  Blev hag eskernaj àr an hent  Eñ eo  Brech, 22 06 2006    Avelig fresk  An disterañ marv  Ha setu-te ponner ha yen  Chom da chortoz, Plañvour, 22 06 2006    Ar geot alaouret  A zigor dor ar chogus  Dan oabl glas  Livioù brav an oabl hag ar geot; hi a wel ur gogusenn get stumm un nor, 22 06 2006    Goûg astennet  Taol-kri hir  Strewet àr ar gêr vras  An Oriant, e-tal an arsanailh, 7eur30 noz, 23 06 2006